Dankbaar oor 'n melkskommel - Voelgoed
Tuis Uncategorized Dankbaar oor 'n melkskommel
Dankbaar oor 'n melkskommel
Emily Pomeranz is baie lief vir 'n spesifieke mocha-melkskommel. Verlede week het Emily op sterwe gelê aan pankreaskanker.
Haar laaste wens was om net weer eenkeer so 'n melkskommel te drink. Emily se vriend, Tommy Fello, het gereël dat so 'n melkskommel van 'n restaurant 600 km ver gehaal word sodat sy dit vir oulaas kon drink. Die foto van Emily wat haar melkskommel drink, het daarna soos 'n veldbrand deur die hele wêreld versprei. Emily is ook kort daarna oorlede.
Daar is so baie dinge wat 'n mens hieruit kan leer. Haar vriend sê byvoorbeeld dat dit het net weer vir hom bewys dat dit soveel beter is om te gee as om te ontvang. Ek dink dit wys ook vir ons dat 'n mens dikwels nie groot en duur dinge vir mekaar hoef te gee om betekenis aan ander se lewens te gee nie. Dikwels is dit eenvoudige dinge van die lewe waarmee ons ander se lewens kan opbeur. Soms is dit gratis gebare, soos sommer net om na iemand te luister. Verder maak dit 'n mens skaam oor jou eie lewe, want jy dink aan dit wat jou op die oomblik ongelukkig maak, terwyl jy soveel meer het as wat Emily byvoorbeeld het. Jy is dalk ongelukkig oor die tuinhulp wat jou plant se blare platgetrap het, of die huishulp wat 'n blomvaas laat val het. Emily is dankbaar oor die geleentheid om haar laaste melkskommel te drink!
Dalk moet ons weer ons prioriteite regkry.
Volgende artikelWat as die lewe begin dwarsklappe uitdeel?
Leer jou kind wat reg is
Waak jaloers daarteen dat jy as ma die lekkerte miskyk wat daar in elke dag ingebou is. 'n Wyse vrou sorg vir haar huis; 'n vrou sonder wysheid breek alles...